Barbro Boldt

Barbro Beatrice Boldt (o.s. Inberg; 8. heinäkuuta 1913 Helsinki – 30. joulukuuta 1992 Helsinki) oli suomalainen kirjastoneuvos, joka toimi Suomen ruotsinkielisten kirjastojen tarkastajana 1944–1980.

Boldt työskenteli Helsingin yliopiston ylioppilaskunnan kirjaston amanuenssina 1934–1937, Vaasan kaupunginkirjaston assistenttina 1937–1939 ja Vallilan sivukirjaston johtajana 1939–1944. Hänet nimitettiin vanhemmaksi kirjastotarkastajaksi Valtion kirjastotoimistoon vuonna 1944, ja hän jäi virasta eläkkeelle vuonna 1980. Hän edisti erityisesti maaseudun kirjasto-oloja. Lisäksi hän opetti kirjastonhoitajia Svenska social- och kommunalhögskolanissa. Boldtille myönnettiin kirjastoneuvoksen arvonimi vuonna 1980.

Barbro Boldtin puoliso oli eversti Lauri Boldt ja lapsia ekonomisti Peter J. Boldt, psykoanalyytikko Barbara Mattsson ja toimittaja Jolin Boldt.


Julkaisuja

Lähteet

Aiheesta muualla
 Barbro Boldtin muistokirjoitus Helsingin Sanomissa. (Maksullinen artikkeli.)
 Barbro Boldtin muistokirjoitus Hufvudstadsbladetissa.

Vuonna 1913 syntyneet
Vuonna 1992 kuolleet
Suomalaiset kirjastonhoitajat